TACC ตั้งเป้ารายได้ปี 65 โต 15% หลังจับมือพันธมิตรบุกตปท.
ผู้ถือหุ้น TACC ไฟเขียวปันผลงวดปี 64 อัตรา 0.18 บ./หุ้น ขึ้น XD วันที่ 28 เม.ย.นี้ วางเป้ารายได้ปี 65 โต 10-15% อานิสงส์จับมือพันธมิตรทางการค้าบุกตลาดต่างประเทศ พร้อมส่งโปรดักส์ใหม่บุกตลาดต่อเนื่องอัพยอดขาย
ผู้ถือหุ้น TACC ไฟเขียวปันผลงวดปี 64 อัตรา 0.18 บ./หุ้น ขึ้น XD วันที่ 28 เม.ย.นี้ วางเป้ารายได้ปี 65 โต 10-15% อานิสงส์จับมือพันธมิตรทางการค้าบุกตลาดต่างประเทศ พร้อมส่งโปรดักส์ใหม่บุกตลาดต่อเนื่องอัพยอดขาย
22 เม.ย. 2565

นายชัชชวี วัฒนสุข ประธานกรรมการบริหาร บริษัท ที.เอ.ซี.คอนซูเมอร์ จำกัด (มหาชน) หรือ TACC เปิดเผยว่า ที่ประชุมสามัญผู้ถือหุ้นประจำปี 2565 ในวันที่ 21 เมษายน 2565 ที่ผ่านมา มีมติอนุมัติจ่ายเงินปันผลสำหรับงวดผลการดำเนินงานในปี 2564 (มกราคม-ธันวาคม 2564) ในอัตรา 0.18 บาท/หุ้น ขึ้นเครื่องหมาย XD วันที่ 28 เมษายน 2565 กำหนดจ่ายเงินปันผลในวันที่ 19 พฤษภาคม 2565
“แผนการดำเนินงานในปี 2565 บริษัทฯ ตั้งเป้าหมายรายได้เติบโต 10-15% จากปีที่ผ่านมามีรายได้รวม 1,346.48 ล้านบาท โดยมีแผนส่งสินค้าเครื่องดื่มใหม่เข้าทำตลาดร่วมกับพันธมิตรทางการค้า และกลุ่ม B2C อย่างต่อเนื่อง และคาดว่ายอดขายปีนี้จะเติบโตอย่างมีนัยสำคัญจากการที่พันธมิตรทางการค้าได้ขยายไปตลาดต่างประเทศ ส่งผลดีกับ TACC ในฐานะ Key Strategic Partner” นายชัชชวี กล่าว
นอกจากนี้ ยังมีแผนการขยายลูกค้าใหม่ในกลุ่ม B2C โดยบริษัทฯได้ทยอยขยายสินค้าเข้าไปในกลุ่ม Lotus’s ทั้งใน Lotus Hypermarket ในรูปแบบของ Food Court ปัจจุบันมีจำนวน 75 สาขา และมีเป้าขยาย 240 สาขา ภายในปี 2565
ส่วนใน Lotus’ go fresh ที่ส่งเครื่องดื่มเข้า Jungle Café ปัจจุบันมีจำนวน 1,700 สาขา และเพิ่มโอกาสในการขยายเมนูหลัก (Signature Menu) อื่นเพิ่มเติม จากปัจจุบันขายอยู่ 2 เมนู
อนึ่ง ผลการดำเนินงานของบริษัทฯ ในปี 2564 มีรายได้รวม 1,352.90 ล้านบาท เพิ่มขึ้น 2.75% จากปีก่อนที่มีรายได้รวม 1,316.74 ล้านบาท และมีกำไรสุทธิ 215.62 ล้านบาท เพิ่มขึ้น 14.46% จากปีก่อนมีกำไรสุทธิ 188.38 ล้านบาท